19 มี.ค.62 ศาลทองผาภูมินัดฟังคำพิพากษา คดียิงเสือดำทุ่งใหญ่นเรศวร
ภาพจากแฟ้มข่าว,ศาลจังหวัดทองผาภูมิ นัดฟังคำพิพากษาคดี เปรมชัยกับพวก 4 คน เสือดำป่าทุ่งใหญ่นเรศวร 19 มี.ค.62 โดยให้จำเลยยื่นแถลงการณ์ปิดคดีภายใน 25 ม.ค.62 เพราะถือว่า ไม่ติดใจยื่น คดีเสร็จการพิจารณา,ความคืบหน้ากรณีอัยการจังหวัดทองผาภูมิ สั่งฟ้อง นายเปรมชัย กรรณสูต ประธานบริษัท อิตาเลียนไทย ดีเวล๊อปเมนต์ จำกัด (มหาชน) จำเลยที่ 1 นายยงค์ โดดเครือ จำเลยที่ 2 นางนที เรียมแสน จำเลยที่ 3 และนายธานี ทุมมาศ จำเลยที่ 4 ในคดีอาญาหมายเลขดำที่ 219/2561 ใน 6 ข้อหา โดยศาลจังหวัดทองผาภูมิ ได้นัดสืบพยานโจทก์ จำนวน 32 ปาก รวม 10 นัด เริ่มตั้งแต่วันที่ 27 พ.ย.เป็นต้นมา จนจบปากสุดท้ายไปเมื่อวันที่ 18 ธ.ค.ที่ผ่านมา และนัดสืบพยานจำเลย จำนวน 17 ปาก รวม 6 นัด ซึ่งเริ่มตั้งแต่วันที่ 19 ธ.ค.เป็นนัดแรก โดย นายเปรมชัย ขึ้นสืบพยานเป็นปากแรก ทั้งนี้ก่อนหน้านี้ทนายความฝ่ายจำเลยระบุว่า จะนำพยานจำเลยขึ้นสืบทั้งหมด 17 ปาก แต่ได้แจ้งลดจำนวนพยานลงเหลือ จำนวน 6 ปาก,ล่าสุด วันที่ 26 ม.ค. 61 ผู้สื่อข่าวรายงานว่า วันนี้ศาลจังหวัดทองผาภูมินัดสืบพยานฝ่ายจำเลยเป็นนัดสุดท้าย โดยนัดสืบปาก นายธานี ทุมมาศ และ นายนพดล พฤกษะวัน อดีตผู้อำนวยการส่วนอุทยานแห่งชาติทางทะเล และเคยทำงานให้บริษัท อิตาเลียนไทย เคยคุมงานโครงการ ทวายโปรเจกต์ ด้วย,โดย เวลา 08.15 น. ที่ศาลจังหวัดทองผาภูมิ อ.ทองผาภูมิ จ.กาญจนบุรี นายยงค์ โดดเครือ จำเลยที่ 2 นางนที เรียมแสน จำเลย ที่ 3 นายธานี ทุมมาศ จำเลยที่ 4 พร้อมทั้ง นายวิทูล แย้มพราย ทนายความส่วนตัวของ นายเปรมชัย รวมทั้ง นายกิจจา อาลีอิสเฮาะ นายปิยพัชร์ สายพิณ นายปราโมช เล้าเกตุกรรณ์ และนายวิภาช อัมพรกลิ่นแก้ว ทนายความฝ่ายจำเลย เดินทางมาถึงศาล,นายวิทูล แย้มพราย ทนายความส่วนตัวของ นายเปรมชัย กล่าวเพียงสั้นๆ ว่า วันนี้พยานฝ่ายจำเลยที่เดินทางมาสืบพยานคือปาก นายธานี ทุมมาศ จำเลยที่ 4 และ นายนพดล พฤกษะวัน พยาน คนนอก รวม 2 ปาก ผู้สื่อข่าวถามว่าการที่ นายนพดล พฤกษะวัน มาเป็นพยานในวันนี้จะเป็นประโยชน์ต่อทางฝ่ายจำเลยอย่างไร ซึ่งจากคำถามดังกล่าว นายวิทูล ไม่ได้ตอบคำถาม ได้แต่เพียงยิ้มให้สื่อมวลชนเท่านั้น ,จากนั้น นายวิทูล และทนายฝ่ายจำเลย พร้อมจำเลย ที่ 2 จำเลยที่ 3 และจำเลยที่ 4 ได้เดินเข้าไปภายในศาลทันที ,ขณะเดียวกัน ผู้สื่อข่าวได้สอบถาม นายกิจจา อาลีอิสเฮาะ 1 ในทนายฝ่ายจำเลยว่า หากวันนี้ สืบพยานปากจำเลยแล้วเสร็จศาลจะนัดฟังคำพิพากษาภายในวันนี้เลยหรือไม่ นายกิจจา ตอบว่า กรณีนี้ ต้องดูว่าฝ่ายจำเลยและฝ่ายโจทก์จะแถลงปิดคดีหรือไม่ ซึ่งต้องรอดูอีกครั้งหนึ่ง ส่วนการสืบพยานในวันนี้จะใช้เวลาเท่าไรนั้นขึ้นอยู่กับว่าอัยการโจทก์จะซักถาม พยานทั้งสองปากมากน้อยเพียงใด ,ส่วนพยานปากนายนพดล ไม่ได้เดินทางมาที่ศาล โดยทนายฝ่ายจำเลยแจ้งว่าไม่สามารถติดต่อได้,ในเวลาใกล้กัน นายสมเจตน์ อำนวยสวัสดิ์ อัยการพิเศษฝ่ายคดีอาญา 2 ภาค 7 นายพนมฤทธิ์ หอมนิสกุล อัยการจังหวัดทองผาภูมิ พร้อมด้วย นายกฤษฎา ชูโต รองอัยการจังหวัดทองผาภูมิ และ พ.ต.ท.อำนาจ สุจริตชัย รองอัยการจังหวัดกาญจนบุรี (โจทก์) ก็ได้เดินทางมาถึง โดย นายสมเจตน์ กล่าวเพียงสั้นๆ ว่า วันนี้เป็นการสืบพยานจำเลยนัดสุดท้ายแล้ว ผู้สื่อข่าวถามว่า กรณี นายนพดล พฤกษะวัน มาเป็นพยานฝ่ายจำเลย มีประเด็นอะไรหรือไม่ นายสมเจตน์ ตอบว่า ยังไม่ทราบ และยังไม่รู้ว่าจะสืบประเด็นใด จากนั้นทั้งหมดก็ได้ขึ้นไปยังห้องพิจารณาคดีที่ 2 ที่อยู่ชั้น 2 ของศาลจังหวัดทองผาภูมิ ในทันที,ต่อมา เวลา 11.00 น. นายสมเจตน์ อำนวยสวัสดิ์ อัยการพิเศษฝ่ายคดีอาญา 2 ภาค 7 เปิดเผยว่า คดีอาญาเลขดำ 219/2561 พนักงานอัยการจังหวัด ทองผาภูมิโจทย์ นายเปรมชัย กรรณสูต กับพวก 4 คน จำเลย สืบพยานจำเลยในวันที่ 26 ธันวาคม 2561 ช่วงเช้า เวลา 09.30 น ในวันนี้นัดสืบพยานจำเลยทั้ง 4 โดยทนายจำเลยทั้ง 4 แถลงร่วมกันว่าประสงค์ จะอ้างจำเลยที่ 4 เป็นพยาน แต่เนื่องจากจำเลยที่ 4 ป่วยเป็นโรคความดันโลหิตสูงและเวียนศีรษะ ไม่สามารถมาเบิกความได้ และไม่ติดใจสืบพยานอื่นๆ อีก ขอหมดพยานจำเลยทั้ง 4 เพียงเท่านี้ โจทก์และจำเลยทั้งสี่แถลงว่าประสงค์จะยื่นแถลงการณ์ปิดคดี เป็นหนังสือภายในวันที่ 25 มกราคม 2562 ศาลอนุญาตให้โจทก์และจำเลยทั้งสี่ ยื่นคำแถลงการปิดคดีได้ หากไม่ยืนภายในกำหนดถือว่าไม่ติดใจยื่น คดีเสร็จการพิจารณา ให้นัดฟังคำพิพากษาในวันที่ 19 มีนาคม 2562 เวลา 09.00 น.
ศาลจังหวัดทองผาภูมิ นัดฟังคำพิพากษาคดี เปรมชัยกับพวก 4 คน เสือดำป่าทุ่งใหญ่นเรศวร 19 มี.ค.62 โดยให้จำเลยยื่นแถลงการณ์ปิดคดีภายใน 25 ม.ค.62 เพราะถือว่า ไม่ติดใจยื่น คดีเสร็จการพิจารณา
คดีเสือดำ,เปรมชัย กรรณสูต,นัดฟังคำพิพากษา,ล่าเสือดำ,ทุ่งใหญ่นเรศวร,ข่าวทั่วไป